Kaapse Party oor werkskepping en beleid | Maroela Media
Jack Miller, leier van die Kaapse Party. Foto: Kaapse Party/Facebook.com
Hiermee die Kaapse Party-leier, Jack Miller, se antwoord oor dié party se werkskeppingsbeleid:
Hier in die Wes-Kaap, behoort ongeveer 70% van die bevolking aan 'n etniese- of kultuurgroep waarteen direk gediskrimineer word met hierdie beleid.
Die Kaapse Party glo in meriete ongeag velkleur. Met 'n elektrisiteit- en watertekort en 'n afwaarts-wentelende ekonomie, moet ons verseker dat dienste gebou is op en onderhou word deur 'n Eerste Wêreldse standaard om onherwinbare verliese te voorkom. Die lewenskoste het te hoog geword en ons moet drastiese stappe doen om die diskriminerende beleid van die DA en ANC om te keer en te verseker dat individue met gepaste kwalifikasies wat werk soek, nie uitgesluit word as gevolg van die een of ander arbitrêre rassevooroordeel nie.
Ons glo dat werkgeleenthede met opvoeding begin. Ons ondersteun opvoeding wat deur plaaslike gemeenskappe en deur (die belangrikste!) ouers gedryf word. Skole behoort hul mandaat van ouers te verkry en nie van 'n polities-bevooroordeelde sentrale regering nie. Studente behoort vaardighede, wat hulle die beste sal voorberei vir die realiteit van die werkplek, aan te leer. Daarom sal ons vakmanskapopleiding weer instel, waar kinders direk van produktiewe volwassenes (wat reeds toegerus is met die praktiese kennis om hierdie regtewêreldvaardighede oor te dra) sal kan leer.
Soos wat studente die werkplek betree, sal hulle alreeds toegerus wees om waarde toe te voeg tot die produktiwiteit van die gemeenskap.
Klasgroottes moet verminder word na nie meer nie as 20 kinders per klaskamer en die sillabus moet in die kind se voorkeurtaal aangebied word, sonder inmenging deur die regering. Enigiets minder as volle bekwaamheid in lees en skryf, sal nie voldoende wees om te kwalifiseer vir 'n matrieksertifikaat nie.
Sonder enige verdere oponthoud, sal ons onmiddellik visvangregte verwyder van SEB-konsortiums en dit teruggee aan die historiese visvanggemeenskappe van die Kaap.
Stem net VF+ nie nodig om n nuwe party te stig nie.
As ek 'n kapenaar was, sou hierdie party BAIE meer sin vir my maak as die DA. SEB en AA lok miljoene nuwe inwoners na die Kaap, en dit word algemeen aanvaar dat die Kaap in die toekoms al minder water gaan hê, so dis 'n absolute katastrofe wat op pad is, en dis asof die DA en ANC oogklappe het, hulle weier om dit te sien, wil net die demografie forseer na die res van die land s'n.
Stem saam Willem, ek glo nie Kaapse party sal die mas opkom nie. VF + is alleen wat nog vir ons sal staan, hulle moet net genoeg stemme kry.
Maak hulle maar bymekaar en ons sal die raakpunte met mekaar versoen.
Sou graag wou weet of die Kaapse Party n misdaadvrye veilige leef en werksomgewing het waarbinne julle, julle werkskepping en beleid gaan implementeer en indien nie, hoe julle so n omgewing sal skep.